Document ID: 32013R0645

KOMISJONI RAKENDUSMÄÄRUS (EL) nr 645/2013,
4. juuli 2013,
millega keelatakse hariliku tuuni püük Hispaanias registreeritud mõrdadega Atlandi ookeanis ida pool 45° läänepikkust ja Vahemeres
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
ning arvestades järgmist:
(1)
Nõukogu 21. jaanuari 2013. aasta määrusega (EL) nr 40/2013 (millega määratakse 2013. aastaks kindlaks kalapüügivõimalused ELi vetes ning ELi laevade kalapüügivõimalused teatavates väljaspool ELi asuvates vetes teatavate selliste kalavarude ja kalavarude rühmade püügiks, mis kuuluvad rahvusvaheliste läbirääkimiste või kokkulepete kohaldamisalasse) (2) on kindlaks määratud hariliku tuuni kogus, mida Euroopa Liidu kalalaevade ja mõrdadega tohib 2013. aastal püüda Atlandi ookeanis ida pool 45° läänepikkust ja Vahemeres.
(2)
Nõukogu 6. aprilli 2009. aasta määrusega (EÜ) nr 302/2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava, millega muudetakse määrust (EÜ) nr 43/2009 ning tunnistatakse kehtetuks määrus (EÜ) nr 1559/2007, (3) on ette nähtud, et liikmesriigid teatavad komisjonile oma üle 24 meetri pikkustele laevadele eraldatud individuaalsed kvoodid. Kui tegemist on alla 24 meetri pikkuste kalapüügilaevade ja mõrdadega, peavad liikmesriigid komisjonile teatama vähemalt tootjaorganisatsioonidele või samalaadse püügivahendiga kala püüdvate laevade rühmale eraldatud kvoodi.
(3)
Ühise kalanduspoliitika eesmärk on tagada kalandussektori pikaajaline elujõulisus vee-elusressursside säästva kasutamise kaudu, tuginedes ettevaatusprintsiibile.
(4)
Nõukogu määruse (EÜ) nr 1224/2009 artikli 36 lõike 2 kohaselt teavitab komisjon asjaomaseid liikmesriike, kui ta leiab liikmesriikide esitatud teabe või tema enda käsutuses oleva muu teabe põhjal, et ELile, liikmesriigile või liikmesriikide rühmale kättesaadavad kalapüügivõimalused loetakse ammendatuks ühe või enama püügivahendi või laeva jaoks, ning keelustab vastava kalavaru või kalavarude rühma püügi vastavas piirkonnas ja vastavate püügivahendite kasutamise sellise püügitegevusega seotud laevadele.
(5)
Komisjoni käsutuses oleva teabe põhjal loetakse ammendatuks Hispaanias registreeritud mõrdadele eraldatud hariliku tuuni püügivõimalused Atlandi ookeanis ida pool 45° läänepikkust ja Vahemeres.
(6)
Hispaania teatas komisjonile 10., 12. ja 19. juunil, et ta peatas oma 2013. aastal tuunipüügiga tegelenud nelja mõrra püügitegevuse järgmiselt: kahel tuunimõrral alates 11. juunist, ühel tuunimõrral alates 12. juunist ning ühel tuunimõrral alates 20. juunist, selle tulemusena on igasugune püügitegevus keelatud alates 20. juunist 2013 kell 00.00.
(7)
Ilma et see piiraks Hispaania poolt eespool osutatud meetmete võtmist, on vaja, et komisjon kinnitaks Hispaanias registreeritud mõrdadele hariliku tuuni püügi keelamist Atlandi ookeanis ida pool 45° läänepikkust ja Vahemeres hiljemalt alates 20. juunist 2013 kell 00.00,
ON VASTU VÕTNUD KÄESOLEVA MÄÄRUSE:
Artikkel 1
Keelatakse hariliku tuuni püük Hispaanias registreeritud mõrdadega Atlandi ookeanis ida pool 45° läänepikkust ja Vahemeres hiljemalt alates 20. juunist 2013 kell 00.00.
Kõnealuste mõrdadega alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. juuli 2013

Labels: 8
18
6
20